פאול פרדיננד שטרסמן

**פאול פרדיננד שטרסמן** (23 באוקטובר 1866 – 15 באוגוסט 1938) היה גינקולוג יהודי גרמני שתרם תרומות משמעותיות לרפואה המיילדת. נמנה עם חלוצי הניתוחים הפלסטיים במערכת הרבייה הנשית.

## קורות חייו
### ילדות וצעירות
שטרסמן נולד בברלין ב-1866 כבן למשפחה יהודית בולטת (מצד האב) שעברה לברלין מראביץ' מחוז פוזן (פוזנאן). עד שנת 1913 קמו ממשפחתו שמונה רופאים, ביניהם דמויות ידועות כמו פרדיננד, ופריץ וולפגנג שטרסמן. הוא היה בנם הבכור של היינריך שטרסמן (1834–1905), יועץ רפואי מלכותי, ושל לואיזה לבית לוי, בת לתעשיין, גם כן מהמרחב הפולני.
שטרסמן למד בגימנסיה פרידריך בברלין, שם בגיל 17 עבר את בחינת הבגרות בכתב. כתלמיד המצטיין בכיתתו הוא היה פטור מהבחינות בעל פה. אחר כך למד רפואה באוניברסיטאות ברלין והיידלברג. בשנת 1884 הוא הצטרף לאחוות הסטודנטים "ארמיניה" בברלין, בחזרה לברלין, היה עוזרו של ארנסט פון ברגמן בקליניקה הכירורגית של בית החולים "שריטה". במרץ 1889 הוא קיבל את התואר הדוקטור לרפואה אחרי שהציג בהיידלברג עבודתו "על תורת ההריונות המרובים" בהדרכתו של רוברט מיכאליס פון אולסהאוזן, מנהל הקליניקה הגינקולוגית. בין השנים 1889 ל-1891, הוא עבד כעוזר לכריסטיאן אדולף הרמן להליין בקליניקה לרפואת נשים שלאוניברסיטת גיסן. לאחר תקופת השתלמות של שנתיים באנגליה, הוא עבד בין השנים 1892 ל-1900 כעוזר לאדולף לודוויג זיגיסמונד גוסרו בקליניקה למיילדות ולגינקולוגיה שלבית החולים "שריטה".

### המשך הקריירה הרפואית-כירורגית והאקדמית
בשנת 1897, עם עבודה על ההריון מחוץ לרחם הוסמך שטרסמן כמרצה (פריבט-דוצנט) למיילדות וגינקולוגיה באוניברסיטת ברלין. יחד עם נתן צונץ פרסם אחרי 1892 "מחקרים ניסויים במעבדת הפביופיזיקה של האוניברסיטה המלכותית לחקלאות". ב-1891-1890 פרסם מחקרים על השפעת אצל הילודים, על ההפלות, על אבחנת גידולי הנרתיק, על הידרסטינין ועל אבחון גידולי שחלה בעלי רקמה סיבית ג'לטינית.

ב-1900 פתח שטרסמן מרפאה לנשים ברחוב לואיזנשראסה בברלין.
וב-1902 מרפאה גדולה יותר ברחוב אורניינבורגרשטראסה.
ב-1903 הוא דיווח על שיטתו החדשה לניתוח לאיחוד רחם מפוצל הקרויה עד היום ניתוח שטרסמן. הוא שימש גם לטיפול במומים אחרים של הרחם.
בשנת 1904,נבחר שטרסמן למזכיר האיגוד למיילדות וגינקולוגיה בברלין, ובשנים 1926-25 כיהן כיושב ראש שלו. בשנת 1906 מונה לפרופסור,
בשנת 1907 פתח בית חולים פרטי לנשים. ברחוב אורניינבורגר וכן מרפאה ברחוב לואיזנשטראסה.
בשנים 1909-1909 נבנה בניין חדש עבור בית החולים שלו ברחוב שומאנשטראסה 18 קרוב לבית החולים "שריטה" על פי תוכניותיו של האדריכל מקס פרנקל. למשפחה הייתה דירה בבניין, שנודע כ"בית שטרסמן".
בקליניקה שלו נולדו כ-15,000 תינוקות.
במהלך מלחמת העולם הראשונה, שטרסמן פעל כמנתח בבית החולים הצבאי טמפלהופר פלד, ובשנת 1918 הוענק לו תואר כבוד של יועץ רפואי בין

בשנת 1919 לפרופסור שלא מן המניין. ב-1911 הוא קיבל תואר דוקטור לשם כבוד מאוניברסיטת ברמינגהם וב-1923 נבחר לסנאט של אוניברסיטת ברלין שם כיהן עד 1925. "בית החולים שטרסמן" זכה להצלחה רבה ולתהילה בזכות כישוריו הכירורגיים של שטרסמן, ומשכה אליו מנתחים וגינקולוגים רבים, ביניהם ויליאם ג'יימס וצ'ארלס הוראס מאיו.
שטרסמן הצטיין בחידושים שלו בכירורגניה הרקונסטרוקטיבית של הרחם
למשל בטיפול במומים של הרחם כמו הרחם הכפול עם מחיצה או עם שתי קרניים, כמו כן בהריונות מחוץ לרחם. ניתוחיו נועדו לאפשר מהלך תקין של ההריון ומניעת הפלות עצמוניות.
הוא פיתח גם שיטות טיפול בצניחת הרחם ובפיסטולות.

אחרי תפיסת השלטון על ידי ההמפלגה הנציונל-סוציאליסטית בראשותו של אדולף היטלר, השלטון החדש שלל באוקטובר 1935 את רישיון ההוראה של שטרסמן בגלל היותו יהודי. ב-1936 בית החולים שלו נסגר, ונמכר לאחר מכן מכירה כפויה בפקודת המשטר. המשפחה יברה לברלין-דהלם. בשנת 1938, נסעו בני הזוג שטרסמן לשווייץ לחופשה בקשטאט וכדי לראות את שתי בנותיהם שהיגרו. שם, פאול שטרסמן ללקה מקרע בלבלב, שממנו נפטר בקשטאט ב-15 באוגוסט 1938.

## חייו האישיים
200px|ממוזער|שמאל|לוח הזיכרון על בית שטרסמן ברחוב שומאן 18 בברלין-מיטה, שהוצב לזכרו של פאול פרדיננד שטרסמן ב-2003
שטרסמן נשוי לאישה יהודייה מגיסן, הדוויג לבית רוזנברג ונולדו להם שני בנים ושתי בנות.
פאול שטרסמן היה פטריוט גרמני ומתוך רצון להיטמע בחברה הגרמנית ב-1895 יחד עם אשתו הטרייה המיר את דתו לנצרות לותרנית לאחר שגדל בבית יהודי חילוני.

בתו המפורסמת ביותר הייתה השחקנית והטייסת אנטוני שטרסמן. בנו, ארווין שטרסמן (1895–1972), היה כמו אביו פרופסור לגינקולוגיה, והיגר לארצות הברית בעזרת האחים מאיו והוזמן על ידם למאיו קליניק.
הזוג המיר את דתו לנצרות אוונגלית ב-1895.

פאול שטרסמן נקבר בבית הקברות החדש בוואנזה. מאז 1984 הוכר קבר המשפחה כ"קבר כבוד" על ידי העיר ברלין.

## הנצחה
*10 בספטמבר 2003 - הוצב לוח זיכרון על בית שטרסמן, שהוא כיום בניין משרדים.

### אפונימים ותרומות ראשיות לרפואה המילדת
***ניתוח שטרסמן** (תיקון כירורגי של מום ברחם)
הוא הליך כירורגי רב-ערך (מטרופלסטי) לתיקון רחם בעל שתי קרניים (Uterus Bicornis/Subseptus) או מחיצה, שמטרתו לטפל באי-פריון או בהפלות חוזרות. ההליך כרוך בחתכים קטנים יחסית, מציג שיעורי הצלחה גבוהים (כ-92% - אפשרות להריון) ומפחית משמעותית את שיעורי ההפלות (כ-16%)
***סימן שטרסמן** (או תופעת שטרסמן) לקביעה שהשליה כבר נותקה לאחר הלידה (הקשה על הרחם אינה ניתנת עוד למישוש בחבל הטבור).
משמש להערכת היפרדות שליה לאחר לידה.
(הרופא המיילד אוחז באופן רופף בחבל הטבור ביד אחת. בקצות אצבעות היד השנייה, הוא מקיש בעדינות על קרקעית הרחם. אם השליה לא מנותקת, הנגיעות יועברו לחבל הטבור. אם השליה מנותקת, הרטט לא יורגש עוד, וזה מכונה סימן שטרסמן חיובי)
*ב 1933 פרסם מקרהשל "ילד החצוצרות" - לידה עצמונית במקרה של הריון מחוץ לרחם שהתפתח בחצוצרה אצל אישה שסבלה מתסמונת פריטש-אשרמן
באמצעות ניתוח להעברת החצוצרות ושחזור של הרחם שלא תפקד, אפשר שטרסמן מהלך הריון תקין ולידה. העתקת החצוצרות ברחם, ככל הנראה גם הקלה על הנשים שסבלו מכאבי מחזור עצומים.

## מבחר פרסומים
*1888' 1893 השתתף בספר הלימוד למיילדות (Lehrbuch der Geburtshilfe) של פרנץ פון וינקל (לייפציג)
*1908 - איחוד ניתוחי של רחם כפול. (Die operative Vereinigung eines doppelten Uterus) Zbl Gyn 43 (1908), 1322–1335
*מאמרים בכתבי עת מקצועיים על:
** הליכים כירורגיים בנרתיק
**הריונות חוץ רחמיים
**על מחזור הדם בילודים
**על חיטוי ידיים וליזופורם
**הבניה פלסטית של חלל הרחם במקרי הריון מחוץ לרחם שהתפתח בחצוצרה
*ספורט ומחלות נשים - Sport und Frauenkrankheiten
*1895 - הוראות למיילדות אספטית Anleitung zu aseptischer Geburtshilfe (ספר לימוד)
*מרפואת הרנסאנס (מבוסס על תרגומו של יוהאן וולפגנג פון גתה ל"חייו" " של בנוונוטו צ'ליני) Aus der Medizin des Rinascimento (nach der Übersetzung von J.W. von Goethe über das Leben des Benvenuto Cellini)
*1912, 1931 - מרשמים רפואיים ותזונתיים לפרקטיקה הגינקולוגית
(Arznei - und Diätverordnungen für die gynäkologische Praxis), (ברלין)
ספר זהפורסם בשש מהדורות חדשות בין השנים 1912 ל-1931.
*1913 - טיפול רפואי בנשים (Gesundheitspflege des Weibes) (לייפציג)

## הערות שוליים

200px|ממוזער|שמאל|קבר הכבוד של פאול פרדיננד שטרסמן בבית הקברות בוואנזה מעוטר בפסל "אמא אדמה " מאת הפסלת אדלה פאש, צילום מ-2007

## קישורים חיצוניים
*
*יוליוס פאגל - הלקסיקון הביורגרפי של הרופאים המפורסמים של המאה ה-19 Julius Pagel: *Biographisches Lexikon hervorragender Ärzte des neunzehnten Jahrhunderts*. Berlin, Wien 1901, Sp. 1667-1668
*M David, Andreas Ebert, M Stürzbecher A pioneer in surgical gynecology. On the 55th anniversary of the death of Paul Ferdinand Gynakol Geburtshilfliche Rundsch 1994;34(3):175-81. doi: 10.1159/000272364.
*דף זיכרון באתר בית החולים שריטה בברלין Jutta Lange Quassowski 2012
*Andreas. Ebert - Paul Ferdinand Straßmann (1866 – 1938), die Metroplastik, das Plazentalösungszeichen und das „Tubenkind“. Zum 150. Geburtstag Geburtshilfe Frauenheilkd 2017; 77(02): 192-2002017

## לקריאה נוספת
*Gideon Eshel, Erand Kozer - *The Unrecognized Academic Role of the Jewish Hospitals and Their Staff during the Nazi Era*,Israeli Medical Association Journal, vol.28, Nr.1, January 2026
* Wolfgang Paul Strassmann *Die Strassmanns: Schicksale einer deutsch-jüdischen Familie über zwei Jahrhunderte *Publisher Campus Verlag, 2006 (בני שטרסמן - גורלות של משפחה יהודית-גרמנית למשך מאתיים שנה) , 9783593380346

קטגוריה:רופאים גרמנים
קטגוריה:גינקולוגים יהודים
קטגוריה:בוגרי אוניברסיטת ברלין
קטגוריה:בוגרי אוניברסיטת היידלברג
קטגוריה:סגל אוניברסיטת ברלין
קטגוריה:יהודים מומרים גרמנים
קטגוריה:רופאים מהמאה ה-19
קטגוריה:רופאים מהמאה ה-20
קטגוריה:פליטי רדיפות הנאצים
קטגוריה:גרמנים שנולדו ב-1866
קטגוריה:גרמנים שנפטרו ב-1938
קטגוריה:יהודים שהתנצרו